Anne Mette Samdal

Anne Mette Samdal (født 15. juni 1971 i Trondheim) er en norsk rullestolcurlingspiller. Hun representerer Trondheim Curlingklubb. Hun har også deltatt i paralympiske vinterleker for Norge i 1998, 2010 og 2014. Hun vant til sammen to gullmedaljer i ispigging i disse lekene. 

Hun amputerte høyre bein da hun var 7 år gammel på grunn av en ondartet svulst. I 2005 begynte hun å spille rullestolcurling sammen Lene Tystad og Geir Arne Skogstad. Hun er i dag reserve på det norske landslaget, og vant i 2008 VM-gull sammen bl.a. de samme to spillerne, ledet av skip Rune Lorentsen. De slo Sør-Korea 5-3 etter ekstraomganger. 

Til daglig jobber hun i Fokus Bank.

Resultater 
 VM i rullestolcurling 2008 i Sveits
 Gull
 VM i rullestolcurling 2009 i Canada
 7.-plass
 Paralympiske vinterleker 1998
 Gull i ispigging, 100 m
 Gull i ispigging, 500 m
 Paralympiske vinterleker 2010 i Canada
 9.-plass i rullestolcurling
 Paralympiske vinterleker 2014 i Russland
 8.-plass i rullestolcurling

Eksterne lenker 
 
 Landslagets hjemmeside
 NFIF – oversikt over norske medaljevinnere i Paralympics
 Profil hos Paralympics 2014 i Sotsji 

Norske rullestolcurlingspillere
Norske ispiggere
Verdensmestere i rullestolcurling
Paralympiske mestere for Norge
Deltakere for Norge under Paralympiske vinterleker 1998
Deltakere for Norge under Paralympiske vinterleker 2010
Rullestolcurlingspillere under Paralympiske vinterleker 2010
Deltakere for Norge under Paralympiske vinterleker 2014
Rullestolcurlingspillere under Paralympiske vinterleker 2014
Personer fra Trondheim kommune